Møtebok for Trøgstad og Båstad menighetsråd

|  |  |
| --- | --- |
| **Råd** | Trøgstad og Båstad menighetsråd |
| **Møtedato** | Onsdag 28. februar 2024 |
| **Møtetid** | Kl 18. 00 – 20. 30 |
| **Møtested** | Kirkestallen  |

**Til stede: Patrick Tveter Hegerstrøm, Ellen Løchen Børresen, Berit Movik Lo, Inger Lise Kåen Haugen, Tone Torp Andresen, Åshild Moen Arnesen, Kjersti Marken**

**Forfall:** **Cicilie Klethagen, Tormod Karlsen, Anita Berget.**

**Tone hadde ord for kvelden.**

**Sak 08/24 Godkjenning av møtebok fra forrige møte og godkjenning av innkalling til dette møte.**

 Vedtak: Møtebok og innkalling godkjennes med sak 15/24 som tillegg: Nytt fra teamet, utvalgene, menighetsbarnehagen og FR.

**Sak 09/24 Orienteringer**

* Minnelunden – status for framdrift
	+ Teksten av Trygve Skaug og sted for blomster følges nå opp fra kirkekontoret.
* Det blir gudstjeneste i Mysen 8. mars.
* Samefolkets dag 6. februar: Flott og viktig arrangement. Dukket opp mange, flott sang av Ambolten. Samisk festrett på kirkekaffen slo godt an, og det var nok til alle. Rundt 40 i Kirkestallen.
* Fasteaksjonen, konfirmantenes solidaritetsaksjon, går av stabelen 19. mars. Elin jobber med saken, nesten i mål med bøssebærere og sjåfører.
* Det er 26 påmeldte til trosopplæringstiltaket Lys våken for 11-12-åringer som arrangeres til helga. Flott at det er så mange påmeldte.
* Samarbeid om temakvelder i høst
	+ Menighetsrådet er positive til et samarbeid med Frikirken Indre Østfold om en temakveld med Anne Kristin og Sven Aasmundtveit 25. september på Filadelfia. Tema er Johannes åpenbaring. Utgifter for dette arrangementet fordeles.

**Sak 10/24 Flagging på Skjønhaug**

Menighetsrådet har fått en henvendelse fra Skjønhaug Velforening angående flagging langs RV 22 og 115 til konfirmasjonene i Skjønhaug. Vellet har hatt ansvaret for flaggingen de siste årene, og har gjort dette som en ulønnet, frivillig oppgave for bygda.

Henvendelsen fra dem gjelder innleie av lift for å kunne gjennomføre jobben, noe som er nytt fra i år av. Dette har en kostnad på ca kr. 3000,- og Skjønhaug Velforening ber menighetsrådet om økonomisk støtte for å kunne gjennomføre jobben. De vil fortsette med å stille mannskap.

**Vedtak:** Menighetsrådet støtter Skjønhaug Velforening med kr 3000,- til flagging når det er konfirmasjon i Trøgstad kirke, og er takknemlige for at velforeningen gjør dette.

**Sak 11/24 Arbeidet i menigheten**

Det skjer mye spennende i menigheten vår, og vi må legge til rette for at det gode som vokser fram skal få vekstmuligheter framover. Stikkord til samtalen: ressursbruk, satsningsområder og økonomi. Saken ble lagt fram i møtet: orientering om status og samtale om hvordan legge til rette for menighetens arbeid framover.

Anita Bergstrøm søkte om permisjon like før jul 2023 for å gå inn i en stilling i Marker.

Daglig leder sammen med ansatte i Trøgstad jobbet raskt for å få på plass løsninger og det har kommet på plass. Anita gikk ut i permisjon 1.2.2024. Hun har permisjon ut året.

Oppgavene som Anita har hatt i Trøgstad er ivaretatt ved noe ekstern vikar (Ingamay) og at noen ansatte i Trøgstad tar noen av oppgavene og noe leies inn på timebasis.

Indre Østfold Kirkelige fellesråd har for 2023 et stort merforbruk. FR må se igjennom hvordan de bruker sine ressurser, hva kan vi gjøre annerledes, hva kan vi ikke fortsette med, kan vi gjøre noe på en annen måte. Og vi må forsøke å spare der vi kan, men prøve å drive så godt vi kan. Det vil derfor bli noe vakanse i Anitas stilling.

I samtalen om arbeidet videre ble økonomi tema. Menighetsrådet er opptatt av at menighetslivet skal kunne vokse og vil legge til rette for det selv med strammere økonomiske rammer. Et arbeid som kan rammes av strammere økonomiske rammer er det nystartede koret TRØKK. Gjennom koret når vi en målgruppe som vi ellers har hatt vanskeligheter med å nå. Menighetsrådet er positive til koret og ønsker å satse videre på det. Hvordan kan vi finansiere en eventuell dirigentstilling eller gi dirigenthonorar med de økonomiske rammene vi har? Skal menighetsrådet sette i gang en givertjeneste? Skal enkelte ofringer i kirken gå direkte til TRØKK? Skal det innføres medlemskontingent? Søke støtte fra ulike fond?

Menighetsrådet blir utfordret på å tenke nytt rundt finansiering av menighetens arbeid, og vil ta dette opp på menighetens årsmøte i mars.

Vedtak: Årsmøtet i Trøgstad og Båstad menighet i mars 2024 drøfter om det er behov for opprettelse av givertjeneste i menigheten og hvordan dette eventuelt skal jobbes med. Menighetsrådet ønsker at TRØKK skal bestå. Nødvendige avklaringer rundt koret og driften gjøres med dirigent, menighetsrådsleder og daglig leder. Det må jobbes videre med hvordan TRØKK skal finansieres.

**Sak 12/24 Budsjett 2024**

Rådet drøftet budsjettforslaget. Det skal legges inn 20.000 i budsjettet for 2024 til Kime. Det bør lages en oversikt over spesifikt hvilke offermål ofringene som går til menighetene skal gå til. Punktet om 3930 Inntekt div. arrangement bør splittes opp slik at man ser hva som kommer fra hvor.

Vedtak: Menighetsrådet vedtar budsjettet slik det foreligger med endring i sum i tilskuddet til Kime (i budsjett 2024) på 20.000.

**Sak 13/24 Planlegging av årsmøtet 21. mars**

Torsdag 21. mars skal Trøgstad og Båstad menighet gjennomføre sitt årsmøte. Dette gjøres i etterkant av fastegudstjeneste som er på Kirkestallen kl 18.00. TRØKK skal delta under gudstjenesten og blir også med under årsmøtet.

Rommet klargjøres med småbord. Inger Lise baker til årsmøtet. En del av menighetsrådet møter kl. 17.00 for å gjøre klart til fastemessen og årsmøtet.

Innhold i møtet: Det fungerte fint i fjor når ledere for hvert utvalg presenterte kort arbeidet sitt – en viktig ting som har skjedd, og en utfordring fremover? Muligheten for givertjeneste bør presenteres med «brainstorming» ­- kan man spørre om noen vil sitte i en arbeidsgruppe rundt givertjeneste? Kirkeverge Anne-Grethe Larsen deltar også på årsmøtet. Daglig leder Åshild kan si litt om Kime. Menighetsrådsleder Berit leder kvelden og lager program.

Vedtak: Samtalen tas til orientering.

**Sak 14/ 24 Gudstjenesteplan for Trøgstad og Båstad 2. semester**

Menighetsrådet har fått forslag til gudstjenesteplan for Trøgstad og Båstad menighet 2.semester .

Menighetsrådet så på framlagte forslag til vedtak. To endringer: 13.10.24 blir det 4-årsbokutdeling og høsttakkefest. Gudstjenesten 24.11.24, Kristi kongedag, er ikke familiegudstjeneste med menighetsbarnehagen, den flyttes til 20.10.24.

Vedtak: Menighetsrådet vedtok fremlagte gudstjenesteplan med nevnte endringer.

**Sak 15/24 Nytt fra teamet, utvalgene og menighetsbarnehagen**

**Fra daglig leder:** Lys våken, fasteaksjon og påsken planlegges i teamet, ellers daglig drift. Merker at vi er en mindre i teamet nå som Anita har permisjon. Nå som vi ikke leier på Bøndenes hus lenger, sitter daglig leder mest på kirkekontoret i Askim. Kjersti melder at arbeidsstasjonen i Kirkestallen fungerer greit.

**Fra gudstjenesteutvalget:** Gudstjenestelista er ferdig.

**Nytt fra fellesrådet:** Gikk ut av 2023 i minus, brukt av fond for å gå i 0. Mye dyr strøm og KLP-regninger. Forberedelse av utbygging av kirkekontoret i Askim og det blir gjennomgang av ressursbruken i fellesrådsområdet, for å få mest mulig ut av ressursene vi har.

**Fra barnehagen:** Menighetsrådet er eier av barnehagen. Rita Østbye og Reidar Strand er på valg til styret i barnehagen fra MRs side. Det skal settes opp generalforsamling hvor nye representanter skal velges.

Vedtak: Tas til orientering.

Berit Movik Lo Åshild Moen Arnesen

Leder i menighetsrådet sekretær i menighetsrådet